- EPHESA
- <
- 6
- >

6
Tate le Nu le Pa
1 Col. 3:20Tate awng, Topa sung ah na nu le na pa te uh thu ni vun: banghangziam cile hisia sia a man a hihi.
2 Ex 20:12; Thuhlkk 5:16Na nu le na pa zakta in; hi thu sia kamciam taw a masabel thupiak a hihi;
3 Tabang in nang atu in pha tu hi, taciang leitung ah na khansau tu hi.
4 Col 3:21Taciang, no pa te awng, na tate uh thinsosak heak vun; ahihang Topa kepna le hil nate bang in khangtosak tavun.
Sila le To
5 Col 4:1Sila te awng, cilesa ngeina sung ah na to te thu sia lau le ling kawm in ahizong, thinsung takpi taw ahizong, Christ thu na nit uh bang in ni vun;
6 Amate mu na ah mihing lungkimsak te bangbek hi ngawl in; Christ i sila te bang in, Pathian deina sia na thinsung uh pan seam tavun;
7 Na nasep uh ciang in mihing te atu seam bang hi ngawl in, Topa atu seam bang in, deisakna pha taw seam tavun:
8 Sila ahizong, a suakta ahizong, akuamapo na pha a vawt theampo atu in Topa tung pan sangkik tu hi, ci sia he tavun.
9 Col 4:1; Thuhlkk10:17; Col 3:25Taciang, no to te awng, tabang ma in na sila te tung ah vawt vun, lauthawn heak vun a: note zong van ah Topa na nei uh hi; Ama in kuama doidan nei ngawl hi.
Pathian Ngalvan Kicing
10 Akhakbel in, ka suapui te awng, Topa le a hitheina vangletna sung ah hattak in om vun.
11 Doaimangpa ngitlo theamna te langpan in na din zawk natu uh, Pathian ngalhiam theampo sil vun.
12 Banghangziam cile cilesa le thisan langpan in i do bua hi, ahihang thuneina te, vangletna te, hileitung khuazing a uk te, tungsang i a man ngawl thaa te i do hi.
13 Tua ahiciang a pha ngawl ni te sung ah na nalh zawk natu uh in le na theampo na vawt zawk uh ciang na din zawk thei natu uh in, Pathian ngalhiam theampo la vun.
14 a Isa 11:5; Isa 59:17Tua ahikom thuman kawngkhau kil vun a, thutang suana awmdal bel vun;
15 Isa 52:7Taciang kilemna lungdamna thupha hil tu kingin na peangdap bul vun;
16 Na theampo i tung ah, upna lum toai vun, taciang a pha ngawl pa i thal mei-kuang theampo dal in na mit thei tu uh hi.
17 Isa 59:17 Ngupna lukhu khu vun, taciang Pathian thu Thaa namsau toai vun:
18 Thaa sung ah note i kisapna le thungetna theampo taw tatsat ngawl in thungen vun, taciang mithiangtho theampo atu in hanciam in thungetna taw ngak vun;
19 Taciang keima zong lungdamna thuku hesak tu in hangsantak in ka kam ka kat thei natu ahizong, ka hil tu thu hongpiak thei natu ahizong,
20 Tua lungdamna thupha atu in keima sia tongciin ka hi thei natu in, hencip na zong ka thuak hi: tua sung ah ka son tu a kilawm thu hangsantak in ka son thei natu in thu hong ngetsak tavun.
Akhakbel Paupuina
21 Sawl 20:4; 2 Tim 4:12 Col 4:7, 8.Ahizong Topa sung ah a muanhuai naseam le ka it suapui pa Tychicus in, keima thu le la theampo hong hesak tu hi:
22 Ama sia ka thu le la te hong hesak tu le, na thinsung uh he nanepna na nga thei natu, tupna taw note kung ah kong paisak a hihi.
23 Suapui te tung ah, Pa Pathian le Topa Jesus Christ tung pan thinnopna le itna sia upna taw hong om tahen.
24 I Topa Jesus Christ sia citakna taw a it te theampo tung ah thuthiamna hong om tahen. Amen.

- EPHESA
- <
- 6
- >

6:1 Col. 3:20

6:2 Ex 20:12; Thuhlkk 5:16

6:4 Col 3:21

6:5 Col 4:1

6:9 Col 4:1; Thuhlkk10:17; Col 3:25

6:14 a Isa 11:5; Isa 59:17

6:15 Isa 52:7

6:17 Isa 59:17

6:21 Sawl 20:4; 2 Tim 4:12

6:21 Col 4:7, 8.

© 2020 Siyin KJV Bible Team